সিরাজ আল-দীন আল-সাক্কাকি

**সিরাজ আল-দীন আবু ইয়াকুব ইউসুফ আল-সাক্কাকি আল-খোয়ারিজমি** (    ), মূলত **সিরাজ আল-দিন আল-সাক্কাকি** (    নামে পরিচিত ।যিনি ৬২৬-৫৫৫ হিজরি / ১১৬০-১২২৯ খ্রিস্টাব্দ ) ছিলেন একজন ফার্সি মুসলিম পণ্ডিত এবং আরবি ভাষার একজন বিশিষ্ট জ্ঞানী ব্যক্তিত্ব। তিনি ব্যাকরণ, অলঙ্কারশাস্ত্র, রূপবিদ্যা, শব্দার্থবিদ্যা, ছন্দবিদ্যা এবং কবিতা রচনাসহ বিভিন্ন বিষয় পারদর্শী ছিলেন। আল-সাক্কাকিকে তার শতাব্দীর সবচেয়ে শীর্ষস্থানীয় অলঙ্কারশাস্ত্রবিদ ও জ্ঞানী হিসেবে বিবেচনা করা হয়। তিনি বালাঘা (আরবি অলঙ্কারশাস্ত্র) এর পদ্ধতিগত কাঠামো রূপ প্রদানে গুরুত্বপূর্ণ ভূমিকা পালন করেন। তাঁর সবচেয়ে বিখ্যাত রচনা, *মিফতাহ আল-উলূম* ("শৃঙ্খলার চাবিকাঠি"), একটি গুরুত্বপূর্ণ বিস্তৃত গ্রন্থ, যা ইসলামী ঐতিহ্যে বাগ্মিতা এবং সাহিত্যের সৌন্দর্য  অধ্যয়নের ভিত্তিপ্রস্তর হয়ে ওঠে।    এছাড়া, আল-সাক্কাকি কেবল আরবি ভাষায় দক্ষ ছিলেন না বরং তুর্কি ভাষা এবং ফার্সি ভাষায়ও পারদর্শী ও সুপন্ডিত ছিলেন। 

## জীবনী
তার জীবন সম্পর্কে খুব বেশি জানা যায় না। কারণ মঙ্গোলদের দ্বারা আল-সাকাকির আদি এলাকা জয়ের সাথে তার শেষের দিকে সাক্ষাত হয়। ঐতিহাসিক বিবরণে পাওয়া যায়, তিনি  ত্রিশের দশক পর্যন্ত একজন কামার ছিলেন,  যা সন্দেহজনক। কারণ  অন্য একজন পণ্ডিত আল-কাফাল আল-মারওয়াজির গল্পের সাথে মিলে যায়।   একটি সূত্র অনুসারে, যখন তার বয়স ছিল ৩০, তখন তিনি রাজার জন্য একটি লোহার সিন্দুক তৈরি করেন এবং  দরবারে নিয়ে আসেন। সেখানে একজন পণ্ডিতের চারপাশে জড়ো হওয়া সদস্যদের সাথে ডার দেখা হয়। সাক্কাকি পণ্ডিত হওয়ার ইচ্ছা প্রকাশ করেন কিন্তু বয়স খুব বেশি হওয়ার কারণে তাকে তিরস্কার করা হয়। প্রতিক্রিয়া স্বরূপ, তিনি নিজেকে শেখার জন্য উৎসর্গ করেন। দশ বছর পরে, তিনি অধ্যয়নের সংগ্রামে হতাশায় পাহাড়ে ভ্রমণ করেন এবং  পাথরের দিকে তাকিয়ে সিদ্ধান্ত নেন যে, তার হৃদয় এই পাথরের চেয়ে নরম, হতাশা ত্যাগ করেন। তারপর, তিনি নিজেকে পড়াশোনার জন্য পুনরায় উৎসর্গ করেন এবং একজন বিখ্যাত পণ্ডিত ব্যক্তিত্ব পরিনত হন। 

যাই হোক, রাষ্ট্রের সাথে তার যোগাযোগ সক্রিয় ছিল এর যথেষ্ট প্রমাণ পাওয়া যায়। কারণ তিনি সমসাময়িক আব্বাসীয় খলিফা আল-নাসিরের বিরুদ্ধে যুদ্ধে ব্যবহারের জন্য তৎকালীন সুলতান 'আলাউদ্দিন খোয়ারাজম-শাহ' -এর জন্য একটি জাদুকরী মূর্তি তৈরি করেন।  জীবনী সাহিত্যেও তাকে মাঝ আকাশে সারস আঘাতকারি জাদুকরী শক্তি ব্যবহার করার ক্ষমতার অধিকারি বলা  হয়েছে।  জীবনের প্রথম দিকে, তিনি জাদু এবং ধর্মীয় অনুশীলনে জড়িয়ে পড়েন। শেষদিকে তিনি সেসব ত্যাগ করেন এবং জ্ঞান ও পাণ্ডিত্য অর্জনে নিজেকে নিয়োজিত করেন। 

তিনি তাঁর সময়ের সবচেয়ে বিখ্যাত হানাফী ফকীহদের কাছ থেকে শিক্ষালাভ করেন। তার মধ্যে অন্যতম- সাদিদ আল-দীন আল-হায়াতী, ইবনে সাঈদ আল-হারিতী এবং মুহাম্মদ ইবনে আব্দুল করিম আল-তুর্কিস্তানি। তাঁর যুগে তিনি জ্ঞানি হিসেবে ব্যাপক খ্যাতি অর্জন করেন। ইয়াকুত আল-হামাওয়ি তাঁর সম্পর্কে বর্ণনা করে বলেন: *" তিনি একজন ফকীহ, ধর্মতত্ত্ববিদ এবং বিভিন্ন বিজ্ঞানের বিশেষজ্ঞ। তিনি তাঁর সময়ের সবচেয়ে বিশিষ্ট ব্যক্তিত্বদের মধ্যে  অন্যতম একজন, যার খ্যাতি বহুদূরে ছড়িয়ে পড়েছে।"*  সিরাজ আল-দিন আল-সাক্কাকি ৬২৬ হিজরি/১২২৯ খ্রিস্টাব্দে মারা যান। 

## কাজ

# *মিফতাহ আল-উলূম* ("জ্ঞানের চাবিকাঠি")  
# *কিতাব আল-জুমাল* ("বাক্যের বই"), আব্দুল কাহির আল-জুরজানির একটি পূর্ব-বিদ্যমান গ্রন্থ "আল-জুমাল" এর ভাষ্য।
# *আল-তিবিয়ান* ("স্পষ্টীকরণ")
# ফার্সি ভাষায় *"আল-তিলাসম"* ("তাবিজ")
# *রিসালাহ ফি ইলম আল-মানাজিরাহ* ("বিতর্কের উপর একটি গ্রন্থ")
# *কিতাব আল-শামিল ওয়া বাহর আল-কামিল* ("পরিবেষ্টিত গ্রন্থ এবং পরিপূর্ণতার সমুদ্র")

বিষয়শ্রেণী:হানাফী ব্যক্তি
বিষয়শ্রেণী:মুতাজিলা
বিষয়শ্রেণী:মধ্যযুগীয় আরব ভাষাবিজ্ঞানী
বিষয়শ্রেণী:ইরানি ব্যাকরণবিদ
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:১২২৯-এ মৃত্যু
বিষয়শ্রেণী:১১৬০-এ জন্ম
বিষয়শ্রেণী:১২২০-এর দশকে মৃত্যু
বিষয়শ্রেণী:১১৬০-এর দশকে জন্ম
বিষয়শ্রেণী:১৩শ শতাব্দীর ইরানি ব্যক্তি
বিষয়শ্রেণী:১২শ শতাব্দীর ইরানি ব্যক্তি